Berkeley kjernekraftverk

Berkeley kjernekraftverk er et nedlagt kjernekraftverk i England som produserte elektrisk kraft. Det ligger på bredden av elva Severn ved byen Berkeley i Gloucestershire. Utbyggingen av anlegget begynte på det 27 hektar store området i 1956, og 12. juni 1962 ble anleggets første reaktor satt i kommersiell drift.  Tolv dager senere ble også den andre reaktoren igangsatt. Anleggets to reaktorer produserte elektrisk kraft frem til henholdsvis 1989 og 1988. Anlegget ble stengt blant annet på grunn av risikoen for en alvorlig kjernekraftulykke. Tsjernobylulykken lå fortsatt i tankene hos folk. I dag er anlegget i et utfasingsstadium.

Tilsammen hadde de to reaktorene ved kraftverket en installert elektrisk effekt på 332 MW. Det er nok til å forsyne et urbant område som Bristol på en vanlig dag. Berkeley kjernekraftverk var det første anlegget av denne typen som ble nedlagt i England.

 Referanser 

Kategori:Kjernekraftverk i Storbritannia
Kategori:Gloucestershire
Kategori:Nedlagte kjernekraftverk
Kategori:Kraftverk etablert i 1962
Kategori:1962 i Storbritannia
Kategori:Kraftverk nedlagt i 1989
Kategori:1989 i Storbritannia
Kategori:Tidligere byggverk i Storbritannia